text: নাসিক ১নং ওয়ার্ডের কাউন্সিলর ওমর ফারুক'র বিরুদ্ধে সংবাদ সম্মেলন | newssadhinbangla
  Home বিভাগীয় খবর নারায়ণগঞ্জ নাসিক ১নং ওয়ার্ডের কাউন্সিলর ওমর ফারুক'র বিরুদ্ধে সংবাদ সম্মেলন
  Posted By: adminon: ফেব্রুয়ারি ১৬, ২০২০ In: নারায়ণগঞ্জ, বিবিধNo Comments
  স্টাফ রিপোর্টার: নাসিক ১নং ওয়ার্ডের কাউন্সিলর ওমর ফারুক'র বিরুদ্ধে সংবাদ সম্মেলন করেন ভুক্তভোগী হাজী চাঁন মিয়া।
  রবিবার (১৬ ফেব্রুয়ারী) সকালে নগরীর চাষাড়ার নারায়ণগঞ্জ প্রেস ক্লাবে সাংবাদিক সম্মেলনে হাজী চাঁন মিয়া বলেন, অত্যন্ত
  দুঃখ ভারাক্রান্ত মন নিয়ে আজ আপনাদের স্বরণাপন্ন হয়েছি। আপনারা জাতির বিবেক। সাংবাদিকদের সমাজের আয়না বলে বিবেচনা করা হয়। তাই আমি আমার এলাকার ও ব্যক্তিগত কিছু সমস্যা আপনাদের কাছে
  তুলে ধরলাম। নারায়ণগঞ্জ সিটি কর্পোরেশনের ১ নং ওয়ার্ডের পাইনাদী নতুন মহল্লায় একটি আরসিসি সড়ক ও ড্রেন নির্মাণ কাজ নিয়ে অনিয়ম ও স্বজনপ্রতি প্রতিবাদ করায়। তারা আমার ক্ষতি সাধন করার চেষ্টায় লিপ্ত হয়েছে একটি মহল। ১ নং ওয়ার্ডের কাউন্সিলর ওমর ফারুক সেই মহলের মূল হােতা। তাদের ভয়ে আমি ও আমার পরিবার ভয় আতংকে দিন কাটাচ্ছি।
  তিনি বলেন, নারায়ণগঞ্জ সিটি কর্পোরেশন ১ নং ওয়ার্ডের পাইনাদী নতুন মহল্লা এলাকার ওই সড়ক নির্মাণ করা, দীর্ঘদিনের দাবি ছিল এলাকাবাসীর। তাই এলাকাবাসীর পক্ষে আমি সড়কটি নির্মাণ করার জন্য মেয়র বরাবর আবেদন করি। জনস্বার্থে মেয়র ডা. সেলিনা হায়াৎ আইভী সড়কের নির্মাণ কাজ করার উদ্যোগ গ্রহন করেন। সড়টির পাশে আমার দুইটি বাড়ি থাকায় কাউন্সিলর ওমর ফারুক নির্মাণ কাজে বাধা সৃষ্টি করে। অবশেষে সকল বাধা উপেক্ষা করে মেয়র ডা.সেলিনা হায়াৎ আইভীর আন্তরিকতায় সড়কটির নির্মাণ
  কাজের টেন্ডার আহবান করে সিটি কর্পোরেশন। ৩৭ লাখ টাকা ব্যয়ে ১২ ফুট প্রশস্থ ও ৪০০ ফুট দৈর্ঘ্য আরসিসি সড়ক ও ড্রেন নির্মাণ কাজের টেন্ডার পায় মেসার্স কামাল ট্রেডার্স। সড়কটি ১২ ফুট প্রশস্থ করতে রফিক ইসলাম নামে একজনের বাড়ির ২ ফুট ভাঙ্গা পড়ে। কিন্তু রফিকুল ইসলাম কাউন্সিলর ফারুকের
  সাথে গােপন আঁতাত করে ২ ফুট ভাঙতে রাজি হয়নি। ফলে সড়ক নির্মাণ কাজটি অনিশ্চিত হয়ে পড়ে।
  এমতাবস্থায় বিষয়টি লিখিত ভাবে সিটি মেয়রকে অবগত করলে প্রকৌশলী সুমন দেবনাথকে দায়িত্ব দেন সরেজমিন পরিদর্শন করে সড়ক নির্মাণ কাজটি দ্রুত শেষ করতে বলেন। প্রকৌশলী সুমন দেবনাথ সরেজমিন পরিদর্শন না করে কাউন্সিলর ফারুকের সাথে আতাত করে মনগড়া প্রতিবেদন দেয়। এ বিষয়টি মেয়রকেঅবগত করালে মেয়র ডা. সেলিনা হায়াৎ আইভী প্রকৌশলী সুমন দেবনাথকে ৩ দিনের জন্য সাময়িক
  বরখাস্ত করেন। পাশাপাশি ১০ দিনের মধ্যে সরেজমিন পরিদর্শন করে প্রতিবেদন জমা দেয়ার নির্দেশ দেন। এরপর এলাকার গণ্যমান্য ব্যক্তিদের উপস্থিতিতে একজন সিটি কর্পোরেশন ও আরেকজন পাবলিক
  সার্ভেয়ারের উপস্থিতিতে ১৬-০৯-২০১৯ তারিখে মাপঝোপ করা হয়। এতে দেখা যায় বিদ্যমান ৮ ফুট সড়কের ৬ ফুটই আমার নিজস্ব জমিতে। নিয়ম অনুযায়ী রাস্তার দুই পাশের জমির মালিকে জমি ছাড়তে হয়। সড়কের উত্তর পাশের বাড়ির মালিক রফিকুল ইসলাম আমার সমপরিমান জমি ছাড়লে তার
  বহুতল ভবন ভাঙ্গা পড়ে। তাই আলােচনা সাপেক্ষে মানবিক বিবেচনা করে আমি একাই সড়কের জন্য ৮ফুট জায়গা দিতে সম্মতি প্রদান করি। আর রফিকুল ইসলাম তার বাড়ির বারান্দা অংশ ভেঙ্গে ২ ফুট জায়গা ছাড়ার মত দিলে ১২ ফুট রাস্তা করার সিদ্ধান্ত গ্রহন করা হয়।
  সিদ্ধান্ত মোতাবেক উপস্থিত এলাকাবাসীর
  সামনে প্রকৌশলী সমুন দেবনাথ রফিকুল ইসলামের বাড়ির ২ ফুট ও আমার বাড়ির বাউন্ডারি দেয়ালের ২ফুট ভাঙ্গার জন্য লাল দাগ দেন। প্রকৌশলী সুমন দেবনাথ সিটি কর্পোরেশনের প্রতিনিধি হয়ে বাড়ি ভাঙ্গার
  জন্য লাল দাগ দিলেও শেষ পর্যন্ত তা আর বাস্তবায়ন হয়নি। কাউন্সিলর ফারুক রফিকুল ইসলামের বাড়ি রক্ষা আর আমার বাড়ির ক্ষতি সাধন করার জন্য মিথ্যার আশ্রয় নিয়ে মেয়রকে ভুল বুঝায়। শেষ পর্যন্ত ১২ফুটের পরিবর্তে ড্রেন সহ ১০ ফুট প্রশস্থ সড়ক নির্মাণ করার সিদ্ধান্ত হয়। আমি সিটি কর্পোরেশন কর্তৃপক্ষের
  এই সিদ্ধান্ত মেনে নেই। ফলে গত ১৩-১২-২০১৯ তারিখে নির্মাণ কাজের উদ্বোধন করা হয়। কাজও শুরু করে ঠিকাদারি প্রতিষ্ঠান।